section_heading: Okolišno određenje
paragraph_text: U nekih gmazova, poput aligatora, spol se određuje temperaturom inkubacije oplođenoga jaja. Kod nekih puževa javlja se promjena spola: odrasli započinju kao mužjaci, a zatim postaju ženke.<ref> Kod tropskih riba amphiprioninae dominantna jedinka u jatu postaje ženka, dok su ostale jedinke mužjaci.<ref> Jedinke vrste Cymothoa exigua mijenjaju spol ovisno o broju ženki prisutnih u blizini.<ref> U nekih člankonožaca spol određuje infekcija bakterijom roda Wolbachia; neke se vrste u potpunosti sastoje od jedinki tipa ZZ, a spol im određuje prisutnost bakterije.